আন্তর্জাতিক কলকাতা বইমেলা উদ্বোধনে মুখ্যমন্ত্রী

কলকাতা: আন্তর্জাতিক কলকাতা বইমেলা (Kolkata Book Fair) উদ্বোধন করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। আজ থেকে শুরু হয়ে গেল ৪৮ তম আন্তর্জাতিক কলকাতা বইমেলা। চলবে 9 ফেব্রুয়ারি পর্যন্ত। রোজ বেলা ১২ টা থেকে রাত আটটা পর্যন্ত খোলা থাকবে বইমেলা প্রাঙ্গণ। এ বছর বইমেলায় রয়েছে হাজারেরও বেশি স্টল। মেলায় নিরাপত্তার জন্য দৈনিক দেড় হাজার পুলিশ কর্মী মোতায়েন।মেলায় দৈনিক পুলিশ কর্মী দেড় হাজার। বইমেলায় যাওয়ার জন্য পরিবহণ ক্ষেত্রে একাধিক ব্যবস্থা নেওয়া হয়েছে ৷

এই বছর বইমেলার থিম কান্ট্রি ‘জার্মানি’৷ এদিনের উদ্বোধনী অনুষ্ঠানে উপস্থিত ছিলেন পেরু, স্পেন, আর্জেন্টিনা-সহ একাধিক দেশের প্রতিনিধিরা। উদ্বোধনী মুখ্যমন্ত্রী বলেন, “ছোট হলেও কলকাতা বইমেলা হল শ্রেষ্ঠ বইমেলা। বাংলায় সব জাতি, ধর্ম ও ভাষার মানুষকে সমানভাবে সম্মান করা হয় ৷ তিনি বলেন, বই মেলা বটবৃক্ষের মতো। বই কিন্তু কথা বলে, দেখতে পায়। যতই ডিজিটাল আসুক। বাড়িতে বই না-থাকলে ফাঁকা ফাঁকা লাগে। বই প্রেরণা আমাদের। বই থেকে সব তথ্য পাই।

অন্য খবর দেখুন